Sami-Matti Trogen
Sami-Matti Trogen (s. 13. toukokuuta 2002) on lohjalainen autourheilija. Hän kuuluu Flying Finn Academy A-maajoukkueeseen ja on Olympiakomitean tukiurheilija. Trogen on saanut osakseen kansainvälistä huomiota aloittaessaan uransa rallicrossissa poikkeuksellisen nuorena. Hän teki historiaa voittamalla heti ensimmäisen kilpailunsa Rallycross Challenge Europe -sarjassa Unkarissa vuonna 2016. Hän voitti samana vuonna myös Viron rallicross -sarjassa Super1600 junior -luokan mestaruuden.
Kaudeksi 2017 Trogen siirtyi tallipäällikkö Marko Koirasen ansiosta SMP F4 NEZ- sarjaan, jossa hän kilpaili Formula 4 -autolla, vaikka hänellä ei ollut rata-autoilu- tai karting-taustaa. Vuonna 2018 hän teki sopimuksen Set Promotion -tallin kanssa rallicrossin MM-sarjan yhteydessä ajettavaan RX2-luokkaan. Lisäksi hän teki sopimuksen RX Academy on Ice sarjasta ja kesällä ajettavasta RX Academy -sarjasta.
Vuonna 2018 hän voitti RX Academy- sarjan mestaruuden. Hän solmi 2019 kaudeksi sopimuksen RX2 International sarjaan, jota hän ajaa nelivetoisella supercar lite autolla rallicrossin MM-sarjan yhteydessä.
2018 hänet valittiin AKK Driver Academyn rallicrossin valmennusryhmään. Trogenin taustajoukkoihin kuuluuvat autourheilulegendat Matti Alamäki ja Jussi Pinomäki.
Kaudella 2013 Trogen aloitti rallicrossin SM-sarjassa Crosskart 125 -luokassa, sarjan nuorimapana kuljettajana. Ensimmäinen kausi oli harjoittelukausi. Hän sijoittui sarjassa kuudenneksi. Vuoden aikana hänet opittiin tuntemaan rohkeana ja periksi antamattomana kuljettajana. Kaudella 2014 hän jatkoi Crosskart 125 -luokassa SM rallicross -sarjassa, jossa saavutti SM-hopeaa.
Kaudella 2015 Trogen jatkoi SM rallicross -sarjassa. Hän kärsi kauden aikana uuden Crosskart 125 -auton tekniikkamurheista, mutta saavutti silti SM-hopeaa. Kausi jäi hänen viimeisekseen crosskart-autolla. Keväällä 2015 Trogen ajoi ensimmäistä kertaa henkilöautoa ja osallistui jo toukokuussa Viron rallicross-sarjan osakilpailuun Reinsalu Sport teamin autolla. Hän ajoi heti ensimmäisessä kilpailussa finaaliin ja sijoittui viidenneksi. Trogen ajoi loppukaudesta muutamia kilpailuja hyvällä menestyksellä ja oli Viron rallicross-sarjassa neljäs. Syksyllä Trogen osallistui Italiassa Set Promotion -tallin Renault Twingolla testeihin, joissa hän osoitti nopeutensa ja talli yllättyi tästä.
Vuonna 2016 Trogen ja Set Promotion -talli solmivat sopimuksen Rallicross Challenge Europe -sarjan kilpailuista. Hän osallistui sarjaan toisesta osakilpailusta lähtien, joka ajettiin juhannuksena Unkarissa. Lohjalainen teki historiaa voittaen historian nuorimpana kuljettajana (14-vuotiaana) debyyttikilpailunsa johdettuaan kisaa alusta loppuun. Hän osallistui myös seuraavaan osakilpailuun Liettuassa, jossa hän sijoittui toiseksi. Liettuan osakilpailun jälkeen hänen lisenssinsä peruttiin ikään vedoten ja sarja jäi tyngäksi. Samaan aikaan hän ajoi myös Viron rallicross-sarjaa alkuvuoden Reinsalu Sport -tallin Super1600 -luokan Ford Ka -autolla ja loppukaudesta Set Promotion -tallin Renault Twingolla. Hän voitti sarjan mestaruuden vaikka häneltä jäi päällekkäisyyksien takia yksi osakilpailu ajamatta.
Vuonna 2017 Koiranen Gp:tä luotsaava Marko Koiranen järjesti helmikuussa Barcelonassa Formula 4 -autolla testipäivän, johon myös Trogen osallistui. Testissä hän osoitti, että hän on kehityskelpoinen myös F4-auton ratissa. Kuukautta myöhemmin Trogen allekirjoitti sopimuksen Koiranen GP:n kanssa. Hän sijoittui SMP F4 Championship -sarjassa yhdeksänneksi. Kauden 2017 aikana Trogen ajoi myös rallicrossia Jussi Pinomäen luotsaamassa uudessa RX Academyssä.Hän ajoi sarjassa kaksi osakilpailua, joissa hän sijoittui kummassakin toiseksi.
Vuonna 2018 hän teki sopimuksen yhteensä kolmeen eri sarjaan rallicrossissa. Hän sijoittui RX Academy on ice talvisarjassa neljänneksi ja hän voitti kesällä ajettavan RX Academyn mestaruuden. Hän osallistui myös RX2 International- sarjaan yhtä kilpailua lukuun ottamatta. Hänen parhaat sijoitukset olivat tässä sarjassa Ranskan osakilpailussa sija 2 ja Kanadan osakilpailussa sija 5.
Kaudeksi 2019 hän on solminut sopimuksen rallicrossin MM-sarjan yhteydessä ajettasta RX2 International- sarjasta.